ഇബജറ്റോ? എന്താ സംഭവം ഓരോ മാരണങ്ങളെ!ട്രോളുമായി മുകേഷ് നി യമം ലംഘിച്ച് വാഹനത്തിന്റെ രൂപമാറ്റം നടത്തിയ യൂട്യൂബ് വ്ലോഗര്മാരായ ഇബുള് ജെറ്റ് സഹോദരങ്ങളുടെ അറസ്റ്റിനെ തുടര്ന്നുള്ള കോലാഹലങ്ങളിലേക്ക് തന്നെയും വലിച്ചിട്ടതിനെ ട്രോളി മുകേഷ് എംഎല്എ. പ്രശ്നത്തില് ഇടപെടണമെന്ന് ആവശ്യപ്പെട്ട് ഒരു വിദ്യാര്ത്ഥി എംഎല്എയെ ഫോണില് വിളിച്ച ഓഡിയോ ക്ലിപ്പ് കഴിഞ്ഞ ദിവസം പുറത്തുവന്നിരുന്നു. ഈ യൂട്യൂബര്മാരെ കുറിച്ച് മുകേഷ് കേട്ടിട്ടുപോലുമില്ലെന്ന് ഓഡിയോ ക്ലിപ്പില് വ്യക്തമാണ്. ഇ ബജറ്റോ? എന്താ സംഭവം എന്നാണ് മുകേഷ് ചോദിക്കുന്നത്. അവസാനം സ്പെല്ലിങ് എഴുതി എടുത്താണ് മുകേഷ് വിഷയം മനസ്സിലാക്കിയത്. ഇതിന് പിന്നാലെ മുകേഷിന്റെ മുന്കാല പ്രകടനങ്ങള് ചൂണ്ടിക്കാട്ടി സോഷ്യല് മീഡിയയില് ട്രോളുകളും നിറഞ്ഞു. ഇതിലൊരെണ്ണം എംഎല്എ തന്റെ ഫെയ്സ്ബുക്ക് പേജില് പങ്കുവച്ചിട്ടുണ്ട്. ഓരോ മാരണങ്ങളെ എന്ന ക്യാപ്ഷന് നല്കിയാണ് എംഎല്എ ട്രോള് പങ്കുവച്ചിരിക്കുന്നത്.